b'\n_START_ARTICLE_\nAndros (otok)\n_START_SECTION_\nPovijest\n_START_PARAGRAPH_\nU anti\xc4\x8dka vremena otok Andros imao je mje\xc5\xa1ano Jonsko i Tra\xc4\x8dko stanovni\xc5\xa1tvo. Iako je slu\xc5\xbebeno podpadao pod vlast polisa Eretreje, otok Andros je u VII st. pr. Kr. toliko uznapredovao da je otpremio i osnovao vi\xc5\xa1e kolonija na poluotoku Halkidiki; Akantus, Stageiru, Argilus, Sane._NEWLINE_Ostatci anti\xc4\x8dkog grada Paleopolisa stare prijestolnice otoka nalaze se na zapadnoj obali otoka. Paleopolis je imao \xc4\x8duveni hram boga Dioniza._NEWLINE_480 st. pr. Kr. otok je snabdjevao brodove perzijskog vladara Kserksa, zbog toga je napadan od strane gr\xc4\x8dkih brodova. Otok je za perzijskih ratova pristupio Delskom savezu ali je uvijek gajio velike rezerve i nezadovoljstvo prema lideru saveza Ateni. 477. god. pr. Kr. Andros je morao pristati na osnivanje jedne atenske - kl\xc4\x93ro\xc5\xabkhos (kolonije zavisne od Atene) na otoku. I pored toga 411. god. pr. Kr. Andros je proglasio svoju nezavisnost te je zbog toga odmah 408. god. napadnut od Atene._NEWLINE_Za helenisti\xc4\x8dkog razdoblja Andros je bio pod kontrolom dviju najja\xc4\x8dih pomorskih snaga toga doba Mekedonaca i Ptolomejskog Egipta. 333. god. otok je podpao pod Makedonaca koji su na njemu dr\xc5\xbeali garnizon (Antipater)._NEWLINE_308. god. pr. Kr. otok je oslobodio Ptolemej I. egipatski. Izme\xc4\x91u 266. - 263. god. pr. Kr. otok je ponovno do\xc5\xa1ao pod vlast Makedonaca nakon Bitke kod Androsa. 200. god. pr. Kr. otok je okupiran od strane zdru\xc5\xbeene flote rimljana, polisa Pergamona i otoka Rodosa, pod vla\xc5\xa1\xc4\x87u Pergamona ostao je sve do propasti Pergamonskog kraljevstva, 133. god. pr. Kr._NEWLINE_Prije podpadanja pod otomansku vlast, Andros je izme\xc4\x91u 1207. do 1566. god. bio pod vla\xc5\xa1\xc4\x87u dviju venecijanskih obitelji; Zeno i Sommariva._NEWLINE_Nakon otomanske vlasti koja je trajala gotovo \xc4\x8detiri stolje\xc4\x87a, otok je u\xc5\xa1ao u sastav Kraljevine Gr\xc4\x8dke 1821._NEWLINE_10. svibnja 1821., Theophilos Kairis, jedan od tada\xc5\xa1njih vode\xc4\x87ih intelektualaca gr\xc4\x8dkog nacionalnog pokreta, objavio je oto\xc4\x8danima po\xc4\x8detak rata za neovisnost podi\xc5\xbeu\xc4\x87i gr\xc4\x8dku zastavu u pitoresknoj crkvi Sv. \xc4\x90or\xc4\x91a(Jurja) na visokoj hridi iznad mora. Otok je poznat po svojim Sariza izvorima kod mjesta Apoikia gdje voda izlazi iz kamenih stijena u obliku lavljih glava. Na zapadu otoka nalaze se arheolo\xc5\xa1ki ostatci drevnog grada Paleopolisa izgra\xc4\x91enog na strmim padinama, pod vodom u obli\xc5\xbenjem zalivu vide se dobro o\xc4\x8duvani lukobrani nekada\xc5\xa1nje gradske luke.'